# Πανεπιστήμιο Αιγαίου Τμήμα Γεωγραφίας

# ΓΕΩΓΡΑΦΙΑ ΤΗΣ ΕΥΡΩΠΑΪΚΗΣ ΕΝΩΣΗΣ (ΓΕΩ 321)

## Θεματικές Ενότητες

* + Προσεγγίζοντας την ΕΕ: Χώρος, κοινωνία και οικονομία.
	+ Ευρωπαϊκή Ολοκλήρωση: Τα μεταπολεμικά διλήμματα και η συνθήκη της Ρώμης (1957)
	+ Η Ενιαία Ευρωπαϊκή Πράξη (1986) και η Συνθήκη του Maastricht (1992).
		- Κοινή Αγορά και Νομισματική Ενοποίηση
	+ Οργανωτική-θεσμική και πολιτική διάρθρωση της ΕΕ.
		- Η διαδικασία λήψης των αποφάσεων.
	+ Αναδιαρθρώσεις της γεωγραφίας της παραγωγής και χωρικές ανισότητες.
	+ Περιφερειακές ανισότητες και Ευρωπαϊκές πολιτικές σύγκλισης.
	+ Κοινωνικό περιβάλλον και κοινωνικές πολιτικές.
	+ Αγροτική πολιτική.

**Αξιολόγηση**

1) Το μάθημα περιλαμβάνει υποχρεωτική εργασία που αντιστοιχεί στο 30% του τελικού βαθμού.

**2**) Όσον αφορά το υπόλοιπο 70% του τελικού βαθμού, οι φοιτητές/τριες μπορούν να επιλέξουν ανάμεσα σε δύο μεθόδους αξιολόγησης:

* Σεμιναριακή αξιολόγηση & απαλλαγή από τις εξετάσεις μέσα από τη συμμετοχή σε “προόδους” κατά τη διάρκεια του εξαμήνου (70%). Αναλυτικότερες οδηγίες θα δοθούν σε ξεχωριστό κείμενο.

 **ή**

* Το βαθμό στο τελικό διαγώνισμα (συντελεστής βαρύτητας 70%)

## Εργασίες-Παρουσιάσεις

Η εκπόνηση *εργασίας* και η *παρουσίαση* της εμπίπτουν στις **υποχρεωτικές** απαιτήσεις του μαθήματος. Κάθε εργασία συνίσταται στη συγγραφή ενός αυτοτελούς επιστημονικού δοκιμίου σε μία από τις διδασκόμενες θεματικές. Την πρωτοβουλία για την επιλογή του θέματος την έχουν οι φοιτητές.

* Οι εργασίες θα είναι ατομικές και δεν θα ξεπερνούν τις **2000 λέξεις**.

 Μεγαλύτερες εργασίες δεν θα γίνονται δεκτές. Ο αριθμός των λέξεων θα αναγράφεται στην τελευταία σελίδα της εργασίας, αμέσως μετά την βιβλιογραφία.

* Το **θέμα** πρέπει να δηλωθεί στον διδάσκοντα μέχρι το **τέλος Νοεμβρίου**.
* Η **παρουσίαση** των εργασιών θα γίνει στις **14 Δεκέμβριου 2023** και στις 1**1** **Ιανουαρίου 2024**.
* Ως **προθεσμία** **παράδοσης** των εργασιών ορίζεται η ημέρα των εξετάσεων

Η **παράδοση** των εργασιών θα γίνει **ΑΠΟΚΛΕΙΣΤΙΚΑ** μέσω της πλατφόρμας **eclass**, ενώ οι σχετικές οδηγίες θα δοθούν κατά τη διάρκεια του εξαμήνου.

**Οδηγίες για την συγγραφή εργασιών**

**1) Δομή:** Η εργασία θα χωρίζεται σε τρία μέρη:

**Α)** Εισαγωγή, όπου θα αναφέρεται το αντικείμενο και ο στόχος της εργασίας. Η τελευταία παράγραφος της εισαγωγής θα παρουσιάζει τη δομή της εργασίας - μία συνολική εικόνα του κειμένου και των βημάτων ανάλυσης που ακολουθήθηκαν.

*Παράδειγμα:«Η εργασία είναι χωρισμένη σε τρία μέρη / τμήματα / ενότητες. Το πρώτο μέρος αναλύει… Το δεύτερο… Στο τελευταίο μέρος…»*

**Β)** Κυρίως ενότητες (ενότητα 1, ενότητα 2, κοκ). **Γ)** Συμπεράσματα.

**2) Αναφορές:**

Α) Κυρίως Κείμενο:

Οι αναφορά στις πηγές γίνεται *απευθείας* στο κείμενο με το σύστημα ***Harvard***, π.χ. (Μαρμαράς, 2002: 145-147). Η πλήρης αναφορά στο κάθε βιβλίο / άρθρο / κεφάλαιο που χρησιμοποιείται γίνεται στο τέλος της εργασίας, στη βιβλιογραφία. Δευτερεύοντα στοιχεία παρατίθενται σε αριθμημένες υποσημειώσεις στο τέλος κάθε σελίδας.

🡺 Η εργασία θα πρέπει να παραπέμπει *σε κάθε παράγραφο* στις πηγές άντλησης ιδεών, πληροφοριών και εννοιών. Εργασίες χωρίς αναφορές στο κυρίως κείμενο δεν θα αξιολογούνται!

🡺 Η χρήση πηγών χωρίς την αναφορά τους αποτελεί **ΛΟΓΟΚΛΟΠΗ**. Οι εργασίες που παρουσιάζουν οποιαδήποτε μορφή αντιγραφής θα μηδενίζονται.

🡺 Η χρήση διπλών εισαγωγικών συνοδεύει την αυτολεξεί παράθεση τμημάτων άλλων κειμένων.

🡺 Ο ελάχιστος αριθμός πηγών που απαιτούνται για να θεωρηθεί μια εργασία του μαθήματος επαρκής είναι **τέσσερις**.

Β) Βιβλιογραφία:

Στη βιβλιογραφία περιλαμβάνονται όλα τα έργα (βιβλία, μελέτες, άρθρα, στατιστικά δελτία, αναλύσεις στον ημερήσιο και περιοδικό τύπο, ντοκουμέντα οργανισμών, κλπ) που χρησιμοποίησε ο φοιτητής κατά την εκπόνηση της εργασίας του. Η παράθεση της βιβλιογραφίας γίνεται κατά αλφαβητική σειρά ονόματος συγγραφέα. Πιο αναλυτικά, παρατίθενται: α) το όνομα του συγγραφέα ή των συγγραφέων ή του φορέα· β) χρονολογία έκδοσης· γ) τίτλος έργου· δ) λοιπά προσδιοριστικά στοιχεία. Παράδειγμα του συστήματος *Harvard* αποτελεί η βιβλιογραφία του μαθήματος.

## Βιβλιογραφία

* Λιαργκόβας, Π. & Παπαγεωργίου, Χ. (2021) Το Ευρωπαϊκό φαινόμενο: Ιστορία, θεσμοί, πολιτικές. Αθήνα: Τζιόλα.
* Μαραβέγιας, Ν. (2016) Ευρωπαϊκή Ένωση: Δημιουργία, εξέλιξη, προοπτικές. Αθήνα: Κριτική.

**Συμπληρωματική βιβλιογραφία**

Γιαννακούρου Γ. (2008) Η *Χωροταξία στην Ευρωπαϊκή Ένωση: Οργάνωση και Πολιτικές*. Αθήνα: Παπαζήσης.

Γιώτη-Παπαδάκη, Ο. (2010) *Ευρωπαϊκή πολιτική ολοκλήρωση και πολιτικές αλληλεγγύης*. Αθήνα: Κριτική.

EE (2017). Η *περιφέρειά μου, η Ευρώπη μου, το μέλλον μας. Έβδομη έκθεση για την οικονομική, την κοινωνική και την εδαφική συνοχή*. Λουξεμβούργο: Υπηρεσία Εκδόσεων της Ευρωπαϊκής Ένωσης.

Ιωακειμίδης, Π. (2005) *Ευρωπαϊκό Σύνταγμα και Ευρωπαϊκή Ενοποίηση: Συμβολή στην κατανόηση και ερμηνεία της Συνταγματικής Συνθήκης*. Αθήνα: Θεμέλιο.

Μαραβέγιας Ν. και Τσινισιζέλης Μ. (2007). *Νέα Ευρωπαϊκή Ένωση: Οργάνωση και Πολιτικές.* Αθήνα: Θεμέλιο.

Μούσης Ν. (2013) *Ευρωπαϊκή Ένωση: Δίκαιο, οικονομία, πολιτική*. Αθήνα: Παπαζήσης.

Μπαμπαλιούτας, Λ. και Μητσόπουλος Κ. (2013) *Ευρωπαϊκή ολοκλήρωση και περιφερειακή πολιτική της ΕΕ*. Αθήνα: Σάκκουλας.

Χριστοφάκης, Μ. (2007) *Μεταφορές και Περιφερειακή ανάπτυξη: Η πολιτική υποδομών και Μεταφορών*. Αθήνα: Διόνικος.

Χρυσοχόου, Δ. (2015) *Θεωρία της ευρωπαϊκής ενοποίησης: Μια διαλεκτική συναρμογή*. Αθήνα: Παπαζήσης.

Η δικτυακή πύλη της ΕΕ, < <http://europa.eu> > παρέχει πληθώρα πληροφοριών ανά θέμα.

**Διδάσκων**: Γιάννης Χωριανόπουλος ( ichorian@geo.aegean.gr )